CELEX: C2005/031/18
Language: sk
Date: 2005-02-05 00:00:00
Title: Vec C-486/04: Žaloba podaná dňa 25. novembra 2004 Komisiou Európskych spoločenstiev proti Talianskej republike

5.2.2005   
            
            
               SK
            
            
               Úradný vestník Európskej únie
            
            
               C 31/9
            
         Žaloba podaná dňa 25. novembra 2004 Komisiou Európskych spoločenstiev proti Talianskej republike
   (Vec C-486/04)
   (2005/C 31/18)
   Jazyk konania: taliančina
   Komisia Európskych spoločenstiev, v zastúpení: M. Van Beek, F. Louis a A. Capobianco, splnomocnení zástupcovia, podala dňa 25. novembra 2004 na Súdny dvor Európskych spoločenstiev žalobu proti Talianskej republike.
   Žalobca navrhuje, aby Súdny dvor:
   
               —
            
            
               určil, že Talianska republika tým, že:
               
                           1)
                        
                        
                           nepredložila za účelom posúdenia vplyvov na životné prostredie podľa článkov 5 až 10 smernice Rady 85/337/EHS (1) v zmenenom a doplnenom znení smernicou 97/11/EHS (2) projekt zariadenia na zneškodňovanie spaľovaním palivového derivátu z odpadov a biomasy z Massafry, pričom toto zariadenie spadá do pôsobnosti prílohy I smernice 85/337;
                        
                     
                           2)
                        
                        
                           prijala úpravu [článok 3 ods. 1 písm. i) a l) DPCM z 3. septembra 1999, ktorou bola zmenená a doplnená príloha A DPR z 12. apríla 1996], ktorá vylučuje z konania o posudzovaní vplyvov na životné prostredie niektoré projekty spadajúce do pôsobnosti prílohy I smernice 85/337 v zmenenom a doplnenom znení (projekty zariadení na regeneráciu nebezpečných a ostatných odpadov, ktoré majú kapacitu viac ako 100 ton za deň, ak boli predmetom konania o zjednodušenom povolení podľa článku 11 smernice 75/442/EHS (3)), a
                        
                     
                           3)
                        
                        
                           prijala úpravu [článok 3 ods. 1 písm. i) a l) DPCM z 3. septembra 1999, ktorou bola zmenená a doplnená príloha A DPR z 12. apríla 1996], ktorá za účelom určenia, či vplyv na životné prostredie projektu spadajúceho do pôsobnosti prílohy II smernice 85/337 v zmenenom a doplnenom znení má alebo nemá byť posúdený, stanovuje nevhodné kritérium, keďže môže viesť k vylúčeniu z povinnosti posúdenia niektorých projektov, ktoré majú výrazný dopad na životné prostredie;
                        
                     si nesplnila povinnosti, ktoré jej vyplývajú z článku 2 ods. 1 a článku 4 ods. 1, 2 a 3 smernice 85/337 v zmenenom a doplnenom znení smernicou 97/11.
            
         
               —
            
            
               zaviazal Taliansku republiku nahradiť trovy konania.
            
         Žalobné dôvody a hlavné tvrdenia
   Komisia uvádza, že Talianska republika si nesplnila povinnosti, ktoré jej vyplývajú zo smernice 85/337 v zmenenom a doplnenom znení smernicou 97/11 z dôvodov uvedených v žalobe.
   
      (1)  Ú. v. ES L 175, s. 40.
   
      (2)  Ú. v. ES L 73, s. 5.
   
      (3)  Ú. v. ES 194, s. 39.